คือแฟนผมกินยาคุมฉุกเฉินแล้วประจำเดือนมาภายใน7วันนี่คือปลอดภัยแล้วใช่ไหมครับ
สวัสดีค่ะ ถ้าเป็นเลือดประจำเดือนออกมาหลังมีเพศสัมพันธ์ครั้งสุดท้ายแล้ว แสดงว่าน่าจะไม่มีการตั้งครรภ์แต่อย่างไรก็ตามยาคุมฉุกเฉินอาจทำให้มีเลือดออกทางช่องคลอดผิดปกติได้ จึงอาจไม่แน่ว่าเป็นผลข้างเคียงยาหรือไม่แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก